Erkebispedømmet Philadelphia
**John Joseph Krol** (født 26. oktober 1910 i Cleveland, Ohio i USA, død 3. mars 1996 i Philadelphia) var en av den katolske kirkes kardinaler. Han var erkebiskop av Philadelphia 1961–1988. Han deltok ved annet vatikankonsil 1962–1965. Han ble kreert til kardinal i 1967 av pave Paul VI. Han deltok ved konklavet i august 1978, som valgte pave Johannes Paul I, og ved det påfølgende konklavet i oktober 1978, som valgte pave Johannes Paul II.

Liv og virke
------------

### Bakgrunn

John Joseph Krol var den fjerde av tre barn til John og Anna (født Pietruszka) Krol. Foreldrene var polske innvandrere med opprinnelse i Tatrafjellene. Krols far arbeidet i flere yrker. Han var maskinist, og deretter barberer, snekker, tørlegger og elektriker. Moren var stuepike ved et hotell i Cleveland. Da han var to år vendte familien tilbake til Polen, men de returnerte til Cleveland innen ett år.

Krol fikk først i en menighetsskole tilknyttet St. Hyacinth Church. Da han var ni begynte han å hjelpe til i en slakterbedrift, og senere arbeidet han med å lage trebokser.

Krol gikk så på Cathedral Latin High School med eksamen som 16-åring i 1927. Så arbeidet han som slakter ved en dagligvarekjedebutikk i Cleveland (Kroeger), og ble manager av kjøttavdelingen som 18-åring. Religiøse spørsmål fra en luthersk arbeidskamerat førte Krol til dypere studier for katolskak teologi, og til etterhvert å søke om opptak ved presteseminar. Han begynte på studiene ved St. Mary's College i Orchard Lake i Michigan. Da fortsatte han ved St. Mary's Seminary i Cleveland. Ved St. Mary's drev han også et lite tobakksutsalg; han fikk tak i defektivt utformede sigarer og solgte dem videre til medstudenter ved seminaret.

### Prest

Han ble presteviet 20. februar 1937 av biskopen av Cleveland, Joseph Schrembs, og arbeidet deretter i sognesjelesorgen i et års tid. I 1938 ble han sendt for videreførende studier ved det pavelige universitet Gregoriana i Roma der han tok lisensiatgraden i kirkerett i 1940. Han fikk doktorgrad i kirkerett fra Catholic University of America *School of Canon Law* i Washington, D.C. i 1942.

Etter disse videreførende studier ble han i 1942 dosent ved presteseminaret i Cleveland. Fra 1943 til 1951 arbeidet han som visekansellist, fra 1951 til 1954 som kansellist for bispedømmet Cleveland.

### Titularbiskop

Den 11. juli 1953 utnevnte pave Pius XII ham til titularbiskop av Cadi og hjelpebiskop i Cleveland. Han mottok prestevielsens sakrament av den apostoliske delegat i De forente stater erkebiskop Amleto Giovanni Cicognani den 2. september samme år. Medkonsekratorer var biskopen av Cleveland erkebiskop Edward Francis Hoban, og hjelpebiskop Floyd Lawrence Begin i Cleveland. I 1954 ble John Joseph Krol generalvikar.

### Erkebiskop

Den 11. februar 1961 utnevnte pave Johannes XXIII ham til erkebiskop av Philadelphia; han ble innført i dette embede 22. mars samme år. Erkebiskop Krol deltok i alle de fire sesjoner av andre vatikankonsil.

Likesom pave Paul VI var han engasjert i sosiale spørsmål om arbeidernes rettigheter og den katolske sosiallære i sin alminnelighet, og samtidig fast og konservativ hva gjaldt teologiske lærespørsmål og kirkeledelse. Han fordømte våpenkappløp og abort, og støtte prestelig sølibat og nedrustning.

### Kardinal

Pave Paul VI opptok ham den 26. juni 1967 som kardinalprest med tittelkirken Santa Maria della Mercede e Sant’Adriano a Villa Albani i kardinalskollegiet. Årene 1971 til 1974 ledet John Joseph Krol som dets president United States Conference of Catholic Bishops.

I 1960- og 1970-årene ledet Krol erkebispedømmet Philadelphia gjennom en tid da befolkningen mer og mer trakk ut av sentrum og inn i vidstrakte forsteder. Han arbeidet for å fremme helligkåringsprosessen av Katharine Drexel, og var til stede ved helligkåringen av sin tsjekkiskfødte forgjenger i Philadelphia, biskop John Neumann. Han ledet en viktig pilegrimsreise til Polen i 1972.

Han deltok ved begge pavevalgene i 1978. Kardinal Wojtyła fra Polen ble pave Johannes Paul II i det siste av dem, og Krol skulle bli en av hans nærmeste rådgivere blant kardinalene i verdenskirken.

I 1985 døpte kardinal Krol den polske kommunistiske avhopperen Romuald Spasowski.

Han nedla an aldersgrunner i 1988 sitt lederansvar for erkebispedømmet Philadelphia.

Krol døde den 3. mars 1996 i Philadelphia og ble stedt til hvile i katedralen der.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Kardinal *John Joseph Krol*

Referanser
----------

1. 1 2   Encyclopædia Britannica Online, oppført som John Joseph Cardinal Krol, Encyclopædia Britannica Online-ID biography/John-Joseph-Cardinal-Krol, besøkt 9. oktober 2017[Hentet fra Wikidata]
2. 1 2   Munzinger Personen, oppført som John J. Kardinal Krol, Munzinger IBA 00000011705, besøkt 9. oktober 2017[Hentet fra Wikidata]
3. 1 2   Krol, John (26 October 1910–03 March 1996), Roman Catholic archbishop, oppført som John Krol, besøkt 9. oktober 2017[Hentet fra Wikidata]
4. 1 2   Find a Grave, Find a Grave-ID 6656965, besøkt 9. oktober 2017[Hentet fra Wikidata]
5. 1 2  Steinfels, Peter (4. mars 1996). «John Cardinal Krol, Pivotal Catholic Figure, Dies at 85». *The New York Times*.
6. ↑  Barkan, Elliott Robert (2001). *Making It in America: A Sourcebook on Eminent Ethnic Americans*. Santa Barbara: ABC-CLIO, Inc.
7. 1 2 3 4  Corr, John (3. mars 1996). «CARDINAL JOHN KROL, 1910 - 1996». *The Philadelphia Inquirer*.
8. 1 2 3  Palmo, Rocco. «The Influence of His Eminence John Cardinal Krol, D.D. J.C.D. Tenth Ordinary and Sixth Archbishop of Philadelphia». *The History of the Archdiocese of Philadelphia*. Arkivert fra originalen 22. februar 2013.
9. 1 2 3 4  Curtis, Georgina Pell (1961). *The American Catholic Who's Who*. XIV. Grosse Pointe, Michigan: Walter Romig.
10. ↑  «Philadelphia Archbishop Is Named». *The New York Times*. 16. februar 1961.
11. ↑  Time Magazine. Bishops and the Bomb 29. november 1982
12. ↑  Time Magazine. Pilgrim in Poland Arkivert 13. oktober 2012 hos Wayback Machine. 30. oktober 1972
13. ↑  www.catholic-hierarchy.org krol, lest 21. februar 2021

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI **·** Munzinger (iba)
 |